***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.***

ТЕХНИЧКА спецификација УСЛУГЕ-ПАРТИЈА 6: КОВИД и дуготрајни стрес-превенција последица

1. Покрајински секретаријат за здравство, спроводи јавну набавку ради поверавања извршења услуге сачињавања и објаве стручних, здравствено васпитних и едукативних текстова у јавним гласилима, усмерених на подршку превентивним активностима за очување и унапређење здравља и усвајање понашања која доприносе здрављу. Стручно-едукативни текстови су на теме и питања која су у вези са актуелном епидемиолошком ситуацијом ЦОВИД-19, а по спецификацији тема.
2. Услуга обухвата и ангажовање новинара од стране извршиоца услуге, који ће у сарадњи са наручиоцем, и уз уредничку контролу код понуђача, прикупљати и израђивати текстове, лекторисање са техничком обрадом материјала (израда графичког решења), услуге фоторепортера и објаве идентичних текстова на веб порталу дневног листа.
3. Потребно је да понуђач поседује веб портал дневног листа, на којем ће бити такође објављивани текстови.
4. Услугом је обухваћен и одлазак извршиоца услуге у здравствене установе чији је оснивач Аутономна покрајина Војводина, ради прикупљања стручно-едукативног материјала, кроз новинарски разговор са здравственим радницима из одговарајуће области, а према претходном договору са наручиоцем.
5. Стручно-едукативни текстови који се објављују ће бити презентовани од стране стручних лица из одговарајуће области медицинске науке која су запослени у здравственим установама чији је оснивач Аутономна покрајина Војводина.
6. Објава треба да се врши у дневном листу или кроз додатак (који се бави темама о јавном здрављу или сродним темама), доступним грађанима на подручју Аутономне покрајине Војводине које уређује и издаје понуђач-извршилац услуге.
7. ПОТРЕБНО ЈЕ СВАКИ ОД СТРУЧНИХ ТЕКСТОВА КОЈИ СЕ ОБЈАВЉУЈЕ БУДЕ ДУЖИНЕ, НА ЈЕДНОЈ СТРАНИ, КОЈИ САДРЖИ МИНИМАЛНО 10000 КАРАКТЕРА, а све у зависности од уређивачке политике потенцијалног понуђача.
8. ТАКОЂЕ ПОТРЕБНО ЈЕ ДА СВАКИ ОД СТРУЧНИХ ТЕКСТОВА ПРАТИ МИНИМАЛНО 1 ГОТОГРАФИЈА. Фотографије које се објављују треба да буду у колору.
9. По закључењу уговора понуђач-извршилац услуге је у обавези да достави предлог званичног распореда, односно динамику објаве текстова за период важења уговора, а према претходном договору са наручиоцем.
10. Пре коначне објаве текста у дневном листу, понуђач-извршилац услуге је у обавези да за све садржаје, дизајн и идејна решења претходно консултује и добије писану сагласност-одобрење за објаву од лица задуженог за праћење извршења уговора испред Покрајинског секретаријата за здравство. Претходно, пре давања сагласности-одобрења наведено лице је дужно да провери са стручног аспекта квалитет текста са стручним лицем медицинске струке.

Писану сагласност-одобрење, лице задужено за праћење извршења уговора доставља електронским путем извршиоцу услуге.

1. Понуђачи су дужни да у понуђену цену урачунају све зависне трошкове који терете предметну јавну набавку.

**Kвалитет, количина и опис добара, радова или услуга:**

Услуга мора да се врши у складу са прописима, добрим обичајима, понуђач у извршавању мора да поступа са пажњом доброг привредника, да на сваки начин штити интересе Наручиоца, као и да избегава свако поступање којим би проузроковао штету.

Извршилац услуге мора да поседује довољне кадровске, пословне и техничке капацитете за извршење предметне услуге.

Извршилац услуге је у обавези да поштује важећа етичка правила и норме, да услугу која је предмет јавне набавке врши у свему према важећим нормативима и стандардима који важе за ову врсту посла, правилима струке, добрим пословним обичајима, са пажњом доброг привредника, да на сваки начин штити интересе наручиоца, као и да избегава свако поступање којим би проузроковао штету, а у супротном, сагласан је да наручиоцу надокнади сву претрпљену штету која услед тога настане.

Понуђач је дужан да у понуђену цену урачуна све зависне трошкове који терете предметну јавну набавку.

**Начин спровођења контроле и обезбеђивања гаранције квалитета**

Лице које ће бити задужено испред наручиоца за праћење и контролу извршења услуге по уговору, конктакт са представницима понуђача-извршиоца услуге, пријем и потписивање односно потврђивање извештаја са подацима о спецификацији извршене услуге, давање сагласности на текстове као и друге сродне послове, биће саветник на пословима радног места односа с јавношћу у Покрајинском секретаријату за здравство.

**Рок испоруке:**

Рок за отпочињање извршења услуге, од закључења уговора минимално 7 дана од дана обостраног потписивања уговора, а не дуже од 20 дана.

Рок за извршење услуге - сукцесивна испорука услуге, од дана закључења уговора па до коначног извршења услуге, а најдуже до 01.12.2022. године.

Динамика извршења услуге се одређује на начин да је извршилац услуге у обавези да стручне текстове објављује сукцесивно - један стручни текст месечно, а према претходном договору са наручиоцем.

**Место испоруке**

Објава стручно-едукативних текстова у дневном листу/додатку доступним грађанима на подручју Аутономне покрајине Војводине, а које треба да уређује и издаје понуђач-извршилац услуге, као и на веб порталу.

Претходно, пре објаве текста, услуга подразумева одласке у здравствене установе, чији је оснивач Аутономна покрајина Војводина, ради прикупљања стручно-едукативног материјала, а према претходном договору са наручиоцем.

Кроз **Партију 6: „КОВИД И ДУГОТРАЈНИ СТРЕС-ПРЕВЕНЦИЈА ПОСЛЕДИЦА“ треба** да буде сачињено и објављено укупно 8 стручно-едукативних текстова, кроз објаву у 8 бројева дневног листа или одговарајућег додатка дневног листа који треба да обухвате следеће теме:

|  |  |
| --- | --- |
|  | Телесни симптоми као последица дуготрајног стреса |
|  | Акутни и хронични стрес |
|  | Стрес као окидач за постојеће органске болести |
|  | Утицај дуготрајног стреса на породицу |
|  | Постковид стрес код деце и омладине |
|  | Постковид стрес код старијих особа |
|  | Психијатријске болести у ковид епидемији |
|  | Савлађивање стреса током и после ковид-19 епидемије. |

С обзиром на тренутну ситуацију у Републици Србији са пандемијом ЦОВИД-19, као и узимајући у обзир значај наведених тема за здравствену едукацију и просвећивање становништва, наведене теме за наручиоца имају нарочито посебан значај, те сматра да је потребно постићи што је могуће шири обухват читалачке публике за наведене теме, како би порука коју желимо да пошаљемо, дошла до што је већег броја читалаца.